Gw mau tau Isu penilaian dan perlawanan dari Sukan Asia Tenggara 2023. Jelasin dalam bahasa melayu

Karateka Filipina Junna Tsukii membantah keputusan hakim untuk menganugerahkan pingat perak kepadanya dalam acara kumite -50 kg wanita. Selepas pertarungannya menentang karateka Malaysia Shahmalarani Chandran berkesudahan seri, para hakim tetap berbeza pendapat dalam mengundi pemenang sebelum pengadil memberikan kemenangan kepada Shahmalarani. Tsukii enggan tunduk kepada lawannya dan berkata dalam wawancara selepas perlawanan, “Saya lebih aktif daripada dia, tetapi mereka memilihnya. Saya tidak tahu apa yang berlaku dengan hakim ini. Saya tidak berpuas hati dengan pingat saya”. Semasa upacara kemenangan, beliau juga enggan berdiri di atas podium.

Atlet lontar tukul besi Malaysia Jackie Wong berjaya membuat lontaran terakhirnya sejauh 64.64m, dan ini sepatutnya membawa pingat emas kepadanya, tetapi keputusannya ditolak berikutan kesilapan teknikal oleh hakim lalu tewas kepada pemain Thailand Kittipong Boonmawan. Jackie dan pengurus pasukannya, Datuk R. Annamalai telah menghantar bantahan bertulis, tetapi kedua-dua rayuan itu ditolak oleh penganjur.

Atlet pencak silat Indonesia, Safira Dwi Meilani bersaing dengan atlet Vietnam, Nguyen Hoang Hong An dalam perlawanan akhir kelas B (50-55kg) wanita. Ketika perlawanan berbaki kurang 18 saat, Safira yang sedang menang dengan mata 61-43 menerima suatu aksi kontroversi daripada pengadil. Beliau dianggap cedera dan telah dibatalkan oleh pengadil. Hasilnya, Hong An pula diumumkan sebagai pemenang. Pasukan Indonesia kemudiannya merayu keputusan pengadil kontroversi itu, dan Safira pula memenangi pingat emas selepas rayuan diterima. Hong An masih mengekalkan pingat emas juga, justeru mereka berkongsi pingat emas, dan tiada pingat perak dianugerahkan.

Dalam perlawanan akhir e-sukan campuran Valorant antara Singapura dan Indonesia, Indonesia sedangn ketinggalan 4-10 apabila permainan mengalami jeda teknikal yang berlangsung sekurang-kurangnya dua jam, sebelum strim berakhir tanpa kesimpulan. Skuad Indonesia mendakwa bahawa penempatan kamera watak Cypher di belah pasukan Singapura diletakkan secara haram (kamera pepijat), sekali gus memberikan Singapura suatu kelebihan yang tidak adil ke atas Indonesia. Permainan tidak disambung semula, dan pemain diberitahu untuk kembali pada waktu pagi untuk menyelesaikan permainan. Dengan perlawanan disambung semula pagi ini, Indonesia memutuskan untuk keluar kalah, memberikan Singapura emas. Juanita Tanjung, duta jenama Indonesia dalam Sukan SEA, menyatakan bahawa keputusan pasukan itu adalah untuk bertujuan untuk "menjunjung maruah negara dan mempertimbangkan keadaan yang tidak menguntungkan." Pegawai Sukan SEA kemudiannya memutuskan untuk menganugerahkan pingat emas Indonesia secara berkongsi dengan Singapura.

Peraturan penyertaan pasukan campuran badminton

Sepanjang sejarah acara badminton di Sukan Asia Tenggara, ini adalah kali pertama terdapat sekatan ke atas penyertaan bagi acara berpasukan campuran. Negara yang terjejas oleh sekatan ini ialah Indonesia, Malaysia, Filipina, Singapura, Thailand dan Vietnam. Bagaimanapun, ini juga merupakan kali pertama acara berpasukan campuran itu dipertandingkan. Biasanya, badminton mempunyai tujuh pingat emas dalam pertandingan dengan dua pingat daripada acara berpasukan lelaki dan wanita, dan lima daripada acara individu.

Bambang Roedyanto, pegawai teknikal temasya itu, mendakwa bahawa "Kemboja [inginkan] peluang untuk memenangi pingat daripada [badminton], jadi [acara berpasukan campuran] diadakan dengan negara-negara [yang mempunyai pasukan badminton yang sedang membangun]."